cyanic-selkie/wikianc huggingface dataset:
Nick Drake
Cambridge
Då han kom tilbake til England flytta han inn i søstera si leilegheit i London, før han byrja på Cambridge i oktober 1967. Der møtte han medstudenten Robert Kirby, som skulle medverke tungt på Drake sine to første album. På denne tida hadde Drake oppdaga både den britiske og amerikanske folkrocken, og han hadde blitt påverka av musikken til mellom anna Bob Dylan, Josh White og Phil Ochs. Han byrja å opptre på klubbar og kaffihus i London. I 1968 vart han oppdaga av Ashley Hutchings, eit av medlemane i folkrockgruppa Fairport Convention.
Hutchings sette Drake i kontakt med Joe Boyd, eigaren av produksjonsselskapet Witchseason Productions, som var lisensert til Island Records. Joe Boyd var mannen som hadde oppdaga Fairport Convention. Boyd og Drake kom godt overeins, og Boyd var ein mentorfigur for Drake gjennom heile karrieren hans. Boyd tilbaud Drake ein kontrakt etter å berre ha høyrt litt av ein av Drake sine songar. Drake var så sikker på at han no skulle få gjennombrotet sitt at han bestemte seg for å ikkje fullføre det siste året på Cambridge.
Five Leaves Left
Drake byrja på debutalbumet Five Leaves Left våren 1969 med Joe Boyd som produsent. Innspelinga av albumet skjedde i London, så Drake måtte ofte stå over skuletimar. Både Drake og Boyd var misnøgd med strenginstrumentist Richard Hewsons innsats, fordi dei følte at lyden var for mainstream for Drake sine songar. Derfor foreslo Drake å hente inn venen Robert Kirby. Boyd var først skeptisk til å la ein person utan noko studioerfaring få vere med, men etter å ha sett kor dyktig Kirby var blei han tilsett.
Albumet fekk middels meldingar då det kom ut, og det at Drake sjeldan lét seg intervjue og nærast aldri spelte konsertar gjorde at albumet selde dårleg. Det har derimot fått fleire gode kritikkar seinare, og kom på 283. plass då magasinet Rolling Stone kåra dei 500 beste albuma gjennom tidene.
Bryter Layter
Drake slutta på Cambridge berre ni månader unna fullføring av studia, og hausten 1969 flytta han permanent til London for å fokusere på musikken. Faren Rodney Drake skreiv lange brev til Nick der han peikte ut ulempene ved å forlate Cambridge. Viss han heldt fram studiane sine ville han i det minste ha eit tryggingsnett, men Nick skreiv tilbake at eit tryggingsnett var den siste tingen han ville ha. I den første tida i London dreiv Drake frå plass til plass, nokre gongar sov han i leilegheita til søstera, men som oftast sov han på sofaen eller golvet til venene sine. Etter ei stund flytta han inn i si eiga leilegheit.
Sjølv om Five Leaves Left fekk lite presseomtale og ikkje blei ein suksess var Boyd ivrig etter å lage enno eit album. Bryter Layter var ei meir jazzinspirert plate. Drake og Boyd var einige om at dei skulle bruke bass og trommer på Bryter Layter. Også på denne plata medverka medlemar av Fairport Convention. Folkmusikaren John Cale medverka på songane «Fly» og «Northern Sky». Cale brukte på denne tida heroin, og ein eldre ven til Drake mistenkte at han gjorde det same. Boyd var sikker på at dette albumet skulle bli ein suksess, men albumet selde mindre enn tre tusen kopiar og fekk veldig varierande kritikkar. Også dette albumet har fått strålande kritikkar i nyare tid. Det britiske musikkmagasinet Q plasserte Bryter Layter på 23. plass då dei skulle kåre dei hundre beste britiske albuma gjennom tidene.
2008, og på 245. plass da Rolling Stone kåra dei 500 beste albuma gjennom tidene. Stutt tid etter utgjevinga av plata selde Boyd Witchseason til Island Records og reiste til USA for å jobbe for filmselskapet Warner Brothers. Dette, kombinert med det dårlege platesalet gjorde at Drake blei svært deprimert, han var lei av å bu aleine, og på dei få konsertane han spelte virka han veldig nervøs og utilpass.
I 1971 klarte familien å tvinge han til å gå til ein psykiater som avgjorde at han skulle byrje med antidepressivar. Drake var veldig flau og prøvde å skjule at han brukte antidepressivar for venene sine.
Pink Moon
Island Records ville at Drake skulle promotere Bryter Layter gjennom intervju og konsertar. Drake, som ifølge Kirby røykte utrulege mengder cannabis på denne tida og viste teikn på psykose, nekta. Vinteren 1970 hadde han isolert seg i leilegheita si i London. Han var svært skuffa over at Bryter Layter heller ikkje vart ein suksess og slutta å ha kontakt med vener og familie. Dei få gongane han forlet leilegheita var det anten for å spele ein konsert eller for å kjøpe dop. I følgje søstera sa Nick til ho at det var på denne tida alt byrja å gå gale.
Sjølv om Island Records verken forventa eller ønskte eit nytt album, kontakta Drake lydteknikaren John Wood i oktober 1971 for å arbeide på det som skulle bli den siste utgjevinga hans, Pink Moon. Innspelinga av albumet skjedde med berre Drake og Wood til stades og tok to dagar.
Dei elleve dystre songane på Pink Moon er korte og albumet er berre 28 minuttar langt. Ei lengd Wood skildra som «akkurat passe, ein vil verkeleg ikkje at det skal vere lenger.» I kontrast til Bryter Layter spelar Drake aleine på alle songane på Pink Moon bortsett frå ein liten piano-overdub på tittelsongen.
Da plata var ferdig, la han henne på resepsjonsbordet i lokala til Island Records, der ho låg til ho blei oppdaga seinare neste veke. Pink Moon selde enno dårlegare enn sine to forgjengarar, sjølv om ho fekk nokre gode meldingar. Nick byrja på denne tida å snakke om å slutte som artist og heller skrive songar for andre artistar eller velje ein karriere innan eit anna yrke.
Dei siste åra
Dei neste månadane vart Drake enno meir distansert frå dei som stod han nær. Han flytta heim til foreldra, noko han aksepterte som nødvendig grunna helsetilstanden hans. «Eg likar meg ikkje heime, men klarar meg ikkje nokon andre stader» sa han ein gong til mor si. Drake sin tilbakekomst var ofte vanskeleg for familien, som søstera hans Gabrielle forklarte slik: «Gode dagar for foreldra mine var gode dagar for Nick og dårlege dagar for foreldra mine var dårlege dagar for Nick.»
Han kunne ofte vere borte i mange dagar, nokre gonger vitja han vener utan varsel. Han var vanskeleg å kommunisere med og var fjern. Robert Kirby skildra eit typisk besøk: «Han kunne sitte heilt stille utan å seie noko, høyre på musikk, ta ein drink og sove, to – tre dagar seinare var han borte, og tre månadar seinare var han tilbake igjen.»
Han kunne låne mora sin bil og berre køyre rundt i timesvis til han gjekk tom for bensin og måtte ringe heim. Utsjånaden hans hadde endra seg, håret var ustelt og neglene var lange. Tidleg i 1972 hadde Drake eit nervøst samanbrot og låg på sjukehus i fire veker.
I juli 1974 kontakta Drake John Wood og sa at han ville byrje på eit fjerde album. Boyd var tilbake i England på denne tida og blei einig i å delta på innspelinga av albumet. I sjølvbiografien sin skreiv Boyd at han blei overraska over Drake sitt sinne og bitterheit. Drake var i så dårleg form at han ikkje kunne synge og spele gitar samtidig. Returen til studio gjorde at Drake såg lysare på ting. Mor hans hugsa at familien var i ekstase fordi han var glad, det hadde ifølge henne ikkje vore noko glede i Drake på mange år.
Død
Grunna Drake si dårlege helse hadde innspelinga av det fjerde albumet hans stoppa opp og han var no berre i kontakt med sine næraste vener og familien. Han hadde prøvd å halde kontakten med Sophia Ryde, som han hadde møtt i London i 1968. Ryde er blitt skildra som det næraste Drake nokon gong hadde ein kjæraste, men ho nyttar sjølv nemninga «beste jenteven». I eit intervju i 2005 fortalte Ryde at ei veke før han døydde hadde ho sagt at ho trong litt tid for seg sjølv. Dei såg aldri kvarandre igjen.
Etter Drake sin død
Det var ingen avisnotisar, dokumentarer eller samlealbum etter Drake sin død, og den offentlege profilen hans heldt fram med å vere låg. I 1975 byrja foreldra hans å få besøk av fleire tilhengarar av Drake. I 1979 ga Island Records ut alle Nick Drake sine songar frå dei tre albuma ut på eit samlealbumet Fruit Tree, som hadde dårlege salstal. På midten av 1980-talet sa mange suksessrike artistar at Nick Drake var ei inspirasjonskjelde og på slutten av tiåret blei han ofte nemnd i musikkpressa. I 1992 blei dokumentaren A stranger among us – in search of Nick Drake send på BBC2, og i 2000 blei dokumentaren A Skin Too Few: The Days Of Nick Drake gjeve ut. Avisa The Guardian kåra albumet Bryter Layter til det beste alternative albumet som nokon gong har blitt gjeve ut. I 2000 brukte Volkswagen songen «Pink Moon» til ei reklame i USA, som førte til kraftig auka sal av Nick Drake sine album. Albumet Pink Moon var ei stund det femte mest selde albumet på Amazon.com. Sidan slutten av 1990-talet har Nick Drake sin musikk blitt brukt i ein rekkje hollywoodfilmar, inkludert Hideous Kinky (1998), Serendipity (2001), The Royal Tenenbaums (2001) og Garden State (2004). Dei siste åra har fleire artistar sett på Nick Drake som ei inspirasjonskjelde, inkludert Lucinda Williams, Badly Drawn Boy og Lou Barlow.
Diskografi
Utdjupande artikkel: Nick Drakes diskografi
Studioalbum
Magdalenahalvøya
Magdalenahalvøya er ei 28 hektar stor halvøy nær utløpet til Santanderbukta ved byen Santander i Cantabria på nordkysten av Spania.
Halvøya er eit populært rekreasjonsområde for både turistar og dei lokale innbyggjarane. Det historiske Palacio de la Magdalena ligg på halvøya med dei omliggande hagane og er ein kulturarvstad. Her finst òg ein liten dyrehage, tre av gallionane til den kantabriske sjømannen Vital Alsar Ramírez og to strender.
1521 Seinäjoki
1521 Seinäjoki er ein hovudbelteasteroide og går i bane innanfor asteroidefamilien Brasilia. Han blei oppdaga den 22. oktober 1938 av Yrjö Väisälä ifrå Turun observatorio, Turun yliopisto i Turku.
Fiskeslaget kveite
Kveite (Hippoglossus hippoglossus), på Austlandet ofte kalla hellefisk, er ein flyndreart som held til i det nordlege Atlanterhavet. Han er ein av dei største flatfiskane me kjenner til; hoene kan bli opptil 300 kg, og over 3,5 meter lange. Hannane blir berre 50 kg. Fisken vert mykje nytta til mat.
I Nord-Noreg har det frå gamalt av vore knytt eit namnetabu til namnet «kveite». Ein skulle ikkje nemna det mens ein var på havet, elles slo fisket feil. I staden sa ein «gudsfisken».
Namn
Namnet «hellefisk» har opphav i nemninga heilag fisk eller helgefisk. I katolsk tid vart kveita eten i helger, når det var forbode å ete kjøt. Ordet «kveite» er avleidd av «kvit» – kveita er kvit på undersida.
Tatsuya Tanaka (1992)
Tatsuya Tanaka er ein japansk fotballspelar.
Han spela for klubbane Roasso Kumamoto og FC Gifu.
Pleyelkrysset
Krysset har fått namn etter pianoprodusenten Pleyel, som tidlegare hadde ein fabrikk på denne staden. I dag er Pleyelkrysset midtpunktet i eit foretningsstrøk.
Infrastrukturen dominerer
Fleire store motorvegar, som RN 14 og RN 410, og A86 møtest i Pleyelkrysset og trafikkauken har ført til store problem for området. I 2000 vart krysset ombyggd for å redusera trafikkproblema, men resultatet er omstridt, både hjå innbyggarane i området og mellom trafikantane.
Eit framlegg for å betra miljøet går ut på å bygga ei stor «bru» over den nordgåande jarnbanejinja, med plass til eit bustadområde, for å binda saman eit område som er isolert av jarnbaelinja med resten av Saint-Denis-sletta.
Marisko
Marisko (Cypripedium calceolus) er ein plante i mariskoslekta Cypripedium i orkidéfamilien (marihandfamilien Orchidaceae) som veks i heile Norden. Han er relativt sjeldan i dag, og har i lang tid vore freda i heile Noreg, då den er avhengig av gamalskog for å vekse, og av di den vert mykje plukka. På Norsk raudliste for artar 2021 vart planten oppgradert frå nær truga til sårbar (VU).
Den særprega utsjånaden har gjeve blomen fleire lokale namn i Noreg: Jomfru Maria gullsko (Etnedal, Lavangen), tøffel (Arendal), Olavsbolle (Fyresdal), Hellig Olavs tøffel (Troms), Marias bolle (Røyken) og bjønnsko (Hattfjord).
Ein marisko får som oftast ein eller to blomar, som blir rekna av fleire til å vere dei venaste viltveksande blomane i Noreg. Dei blir som regel 30-50 cm høge, og står i grupper på, frå nokon få til fleire titals individ.
Skildring
Eit særdrag med marisko er den tøffelforma, hóle leppa (hjå denne arten lysgul og fast, med ein voksliknande konsistens). Denne leppa er, når blomen blømer, særs framtung, og gjer sånn at blomen bøyer seg. Framom dei raudflekka blada, finst den opningen som leier inn til leppa si hóle, som er fylt med nektar. Eit insekt som kryp ned denne vegen, passerer over ein stor, tungeliknande staminodier, som då vert dekt av pollen om insektet har med pollen utanfrå. I botnen av «tøffelen» finn insektet korte, saftfylte hår, som det et på. Men forma på tøffelen hindrar insektet å koma opp til munningen att, der det kom inn, og før eller seinare oppdagar det fanga insektet to små opningar ved festepunktet til tøffelen. Berre småinsekt kan trenge seg ut av dei tronge opningane, og større insekt vert innestengde og døyr inne i leppa. Dei to fertile knappane sit i vegen ved kvar av dei to utgangane, og når insekt trengjer seg ut, blir dei difor dekt av pollen. Leppa til blomen er altså ei felle som er meint til å halde på insekta ei tid, så dei kan bli pollinerte.
Utbreiing
Ein finn marisko i eit band frå Europa aust gjennom Asia til Stillehavet. Marisko veks spreidd og sjeldant i lauv- eller furuskog på kalkhaldig jord i Norden. I Bøverdalen veks planten opp til 1150 moh.
I Noreg finn ein marisko i alle fylka med unnatak av Rogaland, Sogn og Fjordane og Agder. I dei andre fylka er det berre nokre få funnstader.
Arten finst òg i Sverige (status LC, svensk namn guckusko), i Danmark (VU, dansk namn fruesko) og i Finland (NT, finsk namn tikankontti).
I England finst marisko berre i Yorkshire. Planten var tidlegare utbreidd i heile Nord-England, særleg i kalkhaldige delane av Yorkshire Dales. Ved slutten av 1900-talet kjende ein berre til éin einsleg plante i ein av dalane. Tilbakegangen til planten i Storbritannia blir forklart med sanking til hagar og botanikksamlingar, men kan også koma av skogrydding i vekstområdet følgd av sauebeiting. Ein driv i dag med reintroduksjon av planten i Yorkshire Dales, og talet har auka til fleire hundre. Marisko (engelsk namn lady's slipper orchid) er verna gjennom den britiske Handlingsplanen for biodiversitet. I den britiske raudlista har arten status som kritisk truga (CR), likeeins lokalt for England.
I Estland (estisk namn kaunis kuldking) veks marisko spreidd over det meste av landet. Han er rekna som nær truga (NT). I Latvia (latvisk namn dzeltenā dzegužkurpīte) finst arten òg spreidd over det meste av landet, men er i tilbakegang. På den latviske raudlista er han klassifisert som sårbar (kategori 2 – retas sugas). I Litauen (litauisk namn plačialapė klumpaitė) veks arten over det meste av landet utanom heilt i sørvest. Han er noko i tilbakegang og er rekna som sårbar (VU).
Marisko i kulturen
Snåase/Snåsa kommune har marisko på våpenskjoldet, medan marisko var fylkesblome for Nord-Trøndelag.
Versailles
Versailles er eit område vest for Paris sentrum i Frankrike. Versailles er ein forstad til Paris, men har status som by. Versailles er kjend for Slottet i Versailles (fransk Château de Versailles). Slottet eller palasset vert ofte berre kalla Versailles. Slottet vart mykje nytta av kongane av Frankrike. I periodar på 1600 og 1700-talet, i tida som vert kalla ancien régime, var Versailles i røynda hovudstad i Frankrike. Hoffet og dei øvste styresmaktene heldt til i området.
Versailles er administrasjonsstad (Préfecture- prefektur) for det franske departementet Yvelines. Departementet ligg i den franske regionen Île-de-France.
Cronay
Cronay er ein kommune i distriktet Jura-Nord Vaudois i kantonen Vaud i Sveits. Kommunen har innbyggjarar  og eit areal på. Kommunesenteret ligg 626 meter over havet. Han består av landsbyen Cronay og grendene La Baumaz, La Crausaz og Planchamps.
Atlanta
Atlanta er hovudstad og største by i den amerikanske delstaten Georgia. Byen har ca. 425 000 innbyggarar og med forstadane blir det totalt 5 000 000 innbyggarar. Atlanta vart etablert tidleg på 1800-talet som eit jernbaneknutepunkt. Under den amerikanske borgarkrigen vart størstedelen av byen øydelagt, men han vart gjennoppbygd og utnemnd til hovudstad for Georgia kort tid etter. I 1996 var byen vertskap for Sommar-OL 1996.
Fleire større selskap har hovudkvarter her, mellom andre Coca-Cola og CNN. Ved Atlanta ligg Hartsfield internasjonale flyplass som er verdas mest trafikkerte flyplass med 83,6 millionar reisande i 2004.
O ewiges Feuer, o Ursprung der Liebe, BWV 34
O ewiges Feuer, o Ursprung der Liebe, BWV 34, er ein kyrkjeleg kantate komponert av Johann Sebastian Bach.
Som ei tilpassing av ein tidlegare komponert, verdsleg kantate, BWV 34a, nådde han den noverande forma si i Leipzig i 1740 eller i 1746 for første pinsedag. Kva dato verket vart framført første gong er ukjend, men det skjedde i alle fall i eller før 1746.
Ein veit ikkje kven som har skrive tekstane.
Instrumentering og struktur
Stykket er instrumentert for oboar I/II, tverrfløyter I/II, pauke (tamburi), trompet i D I/II/III, fiolinar I/II, bratsj og basso continuo, i lag med tre songsolistar (alt, tenor, bass) og firedelt kor. Det består av fem satsar:
Tekst
'''1. (Koral) ''' O ewiges Feuer, o Ursprung der Liebe,
Entzünde die Herzen und weihe sie ein.
'''2. Resitativ (tenor) ''' Herr, unsre Herzen halten dir
Dein Wort der Wahrheit für:
Du willst bei Menschen gerne sein,
Drum sei das Herze dein;
Herr, ziehe gnädig ein.
Ein solch erwähltes Heiligtum
'''3. Arie (alt) ''' Wohl euch, ihr auserwählten Seelen,
Die Gott zur Wohnung ausersehn.
'''4. Resitativ (bass) ''' Erwählt sich Gott die heilgen Hütten,
Die er mit Heil bewohnt,
So muss er auch den Segen auf sie schütten,
So wird der Sitz des Heiligtums belohnt.
Der Herr ruft über sein geweihtes Haus
Das Wort des Segens aus:
Dankt den höchsten Wunderhänden,
Nobuhito Ando
Nobuhito Ando er ein japansk fotballspelar.
Han spela for klubben Oita Trinita.
Tord Kolbeinsson
Tord Kolbeinsson (norrønt: Þórðr Kolbeinsson eller Þórðr skáld) var ein islandsk skald, truleg fødd på Hitarnes på Island om lag år 974. Etter Skaldatal var han ein av hirdskaldane hjå Eirik Håkonsson Ladejarl og kong Olav Haraldsson (den heilage).
Familie
Etter ein versjon av Landnåmaboka (Sturlubók) var far hans Kolbeinn klakkhǫfði (klump-hovud) Atlason, fra Atløy i Noreg, medan ein annan versjon (Hauksbók) nemner han som Kolbeinn Þórðarson. Mor hans var Arnora Gunnbjørnsdotter og ho var i ætt med Melldun jarl i Skottland. Tord gifte seg omkring år 1010 med Oddny «øy-ljos» (Oddný eykyndill) og med henne fekk han åtte born; ein av dei var Arnor, som òg var ein kjend skald.
Tord Kolbeinsson kan ha levd fram til byrjinga av 1050-talet.
Versaillestraktaten
Versaillestraktaten av 1919 er fredsavtalen som førte til den offisielle slutten på første verdskrigen. Traktaten var resultatet av ein seks månader lang fredskonferanse i Paris. Han blei ratifisert den 10. januar 1920 og kravde at Tyskland tok på seg ansvaret for krigen og dermed var pliktig til å betala store krigsskadeerstatningar til dei andre krigsdeltakarane. Likt med mange andre traktatar er også denne kalla opp etter staden han blei underteikna på: Spegelsalen i Versaillespalasset.
Tord Kolbeinsson
Liv og skaldskap
Det meste som er kjent om livet til Tord Kolbeinsson, finn vi i Soga om Bjørn Hitdølakjempe, der han er skildra som ein vondsinna og upålitande person. I året 1007 kom han til Noreg og vart hirdmannen til Eirik jarl. Det var her han vart kjend med Bjørn Arngeirsson. Då Tord seinare reiste attende til Island og gifte han seg med Bjørns si festarmøy Oddny, etter at han hadde betalt nokre kjøpmenn til å fortelje at Bjørn var död. Då Bjørn seinare kom heim og fekke vite det som hadde hendt, vart han overlag sint, og det er om den aukande fiendskapen mellom dei to tidlegare venene som soga om Bjørn Hitdølakjempe handlar om. Konflikta enda i år 1024 då Tord med stor overmakt overfall og drap Bjørn. Nidingsdåden førte til at Oddny vart sinnsjuk.
Versaillestraktaten
Traktaten førte til danninga av Folkeforbundet, ei viktig målsetjing for den amerikanske presidenten Woodrow Wilson. Føremålet med organisasjonen var å mekla i konfliktar mellom nasjonar før dei gjekk til krig.
Tord Kolbeinsson
Liv og skaldskap
Desse diktverka av Tord Kolbeinsson er kjende:
Versaillestraktaten
USA ratifiserte aldri traktaten. Vala i 1918 gav Republikanarane kontrollen i Senatet, og dei blokkerte ratifiseringa to gonger. Dei ville heller ha isolasjonisme og gjekk imot Folkeforbundet. Som eit resultat gjekk aldri USA inn i Folkeforbundet, og landet forhandla difor seinare fram ein separat fredsavtale med Tyskland: Berlin-traktaten av 1921 som stadfesta krigsskadererstatningane og andre delar av Versailles-traktaten, men eksplisitt ekskluderte alle artiklar som var relatert til Folkeforbundet.
Vendôme
Vendôme er ein by og kommune sentralt i Frankrike. Han er sous-préfecture (underprefektur) i departementet Loir-et-Cher i regionen Centre. Byen har om lag 17 000 innbyggjarar.
Geografi
Vendôme ligg 35 km nordvest for byen Blois og 40 minutt frå Paris med TGV-tog. Byen ligg ved elva Loir.
Historie
Vendôme ser ut til å ha vore ein gallisk oppidum, som seinare vart erstatta av eit føydalt slott der det voks ein by rundt. Kristendomen vart introdusert til byen av St. Bienheuré på 400-talet, og det viktige klosteret av Treeininga (som hevda å ha ei tåre som Jesus fall ved grava til Lasarus) vart grunnlagd rundt 1030. Då Huset Capet regjerte i området, vart Vendôme hovudstad i eit grevskap som høyrte til Bouchard, kalla «den ærverdige», som døydde i klosteret Saint-Maur-des-Fossés i 1007.
Via forskjellige giftarmål gjekk byen til huset Nevers, Preuilly og Montoire. Bouchard VII, greve av Vendôme og Castres (døydde om lag 1374), hadde berre systera Katrine som arving. Ho var kona til John frå Bourbon, greve av la Marche. Då Karl av Bourbon var greve av Vendôme fekk han status som hertug og vart ein del av adelen i Frankrike på 1500-talet. Son hans, Antoine de Bourbon, konge av Navarre, var far til Henrik IV, som gav hertugdømet Vendôme til den uekte son sin Cæsar i 1598. Cæsar, hertug av Vendôme, tok del i uroa som pågjekk i Frankrike under styret til Kardinal Richelieu og Kardinal Mazarin. Mannslinja i familien hans stoppa med Louis XIV sin vidkjende general, Louis Joseph, duc de Vendôme (1645-1712).
Kakapofamilien
Kakapofamilien, Strigopidae, er ein biologisk familie av tre nolevande artar av nyzealandske papegøyar, alle endemiske for New Zealand. Dei finst i to biologiske slekter av papegøyefuglar, Nestor og Strigops som til saman utgjer familien. Slekta Nestor samlar to nolevande papegøyeartar på New Zealand, hovudøyane, ein utdøydd art på Norfolkøya og ein mogleg tidlegare art på Chatham-øyane.
Menneskeleg aktivitet har vore årsak til at av ein (to) artar blei utrydda, og nedgang i populasjonen av dei andre tre artane. Europeisk introduksjon av framande artar som gris og røysekattar som et egg frå bakken av hekkande fuglar, jakt, tap av habitat, og introduserte kvefs har ført til ytterlegare nedgang. Familien skilte seg frå alle andre papegøyar for rundt 82 millionar år sidan, då New Zealand braut ut frå Gondwana, medan forfedrane til slektene Nestor og Strigops skilte seg frå kvarandre for mellom 60 og 80 millionar år sidan.
Artsoversyn
Det er tre overlevande artar og minst ein veldokumentert utdøydd art i slekta Nestor. Det finst lite kunnskap om kaka på Chatham-øyane, som kan ha vore konspesifikk med ein annan kakaart.
Strigops
Grafteori
Grafteori er den greina av matematikk der ein studerer eigenskapane til grafar. Ein graf består av ei mengd hjørne eller nodar, og ei mengd kantar, der kvar kant bind saman to hjørne. På figuren er eit døme på ein graf med fem nodar og ti kantar.
Formelt er det vanleg å definera ein graf G som eit par (V,E), der V er ei ikkje-tom mengd med nodar, og E er ei mengd med undermengder av V der kvar undermengd har to element. Strengt tatt er grafen desse mengdene av hjørne og kantar – ikkje teikninga av dei.
Grafteori vart grunnlagd av Leonhard Euler då han publiserte ein artikkel om problemet «Bruene i Königsberg» i 1736.
Grafteoretiske omgrep
To hjørne er naboar viss dei er forbunde med ein kant. Ein kant er insident til hjørna som han bind saman.
Ein graf er enkel viss det aldri er meir enn éin kant mellom to naboar, og ingen hjørne er nabo med seg sjølv. Ein slik kant blir kalla ei løkke. Ein graf som inneheld løkker, eller som inneheld naboar som er forbunde med meir enn éin kant, blir kalla ein multigraf.
En veg i ein graf er ei mengd kantar i rekkefølgje, slik at to kantar etter kvarandre alltid har eit hjørne felles. Ein sti er ein veg der kvart hjørne opptrer høgst éin gong. Ein sykel er ein veg der det første og det siste hjørnet er det same, mens alle andre hjørne opptrer høgst éin gong.
Ein planar graf er ein graf som kan teiknast i eit plan eller på ei kuleflate slik at ingen kantar kryssar kvarandre. Ein graf er samanhengande viss kvart par av ulike hjørne er knytte saman med ein sti.
To grafar er isomorfe viss det finst ei avbilding frå hjørna i den eine grafen til hjørna i den andre grafen, slik at to hjørne er naboar i den første grafen viss og berre viss dei korresponderande hjørna er naboar i den andre grafen.
Høgaste fjella i Noreg
Dette er ei liste over dei tusen høgaste fjella i Noreg som har ein primærfaktor på minst 50 meter. Når to eller fleire nærliggande fjelltoppar har ein høgdeskilnad seg i mellom som er mindre enn 50 meter vil altså berre den eine vere med på lista.
Det høgaste fjellet i Noreg er Galdhøpiggen på 2469 meter over havet. Tusen fjelltoppar i Noreg med primærfaktor på minst 50 meter har ei høgd frå 1650 meter over havet og oppover.
Cuarny
Cuarny er ein kommune i distriktet Jura-Nord Vaudois i kantonen Vaud i Sveits. Kommunen har innbyggjarar  og eit areal på. Kommunesenteret ligg 580 meter over havet.
Kommunen ligg aust for Yverdon. Han består av gatelandsbyen Cuarny, bustaden Fignerolles og sidan 1964, La Grand-Fin som kom frå kommunen Pomy.
Høgaste fjella i Noreg
Oppland har klart flest av fjella på lista med 416 stykk. Sogn og Fjordane har 279 stk, Møre og Romsdal 159, Buskerud 71, Nordland 39, Sør-Trøndelag 30, Hordaland 26, Troms 15, Hedmark 14 og Telemark 3. Nokre av fjella er delt mellom fleire fylke og tre av fjella på lista ligg på Jan Mayen.
Lom kommune i Oppland er den kommunen med flest fjell på lista, 157 stykk, medan Luster kommune i Sogn og Fjordane har 123 stykk på lista.
Lista kan innehalde feil, særleg om høgdene vert endra på nyare kart.
Yu Yasukawa
Han spela for klubbane Oita Trinita og Matsumoto Yamaga FC.
1522 Kokkola
1522 Kokkola er ein hovudbelteasteroide. Han blei oppdaga den 18. november 1938 av Liisi Oterma ifrå Turun observatorio, Turun yliopisto i Turku.
Blair Islands
Blair Islands er ei gruppe småøyar som ligg 4 nautiske mil vest for Cape Gray, ved austsida av innløpet til Commonwealth Bay. Dei vart oppdaga av Australasian Antarctic Expedition (1911–14) under Douglas Mawson, som namngav gruppa etter John H. Blair, overstyrmann på «Aurora».
Giro d'Italia
Giro d'Italia er eit sykkellaup i Italia på 21 etappar. Første gong det vart arrangert var i 1909. Etter Tour de France er Giro d'Italia den nest viktigaste sykkellaupet i verda for profesjonelle syklistar.
Fire nordmenn har vunnet etappesigrar i Giroen: Knut Knudsen (seks etappar), Dag Erik Pedersen (tre etappar), Kurt Asle Arvesen (to etappar) og Edvald Boasson Hagen (ein etappe).
Alcides Pinto de Melo Junior
Alcides Pinto de Melo Junior er ein brasiliansk fotballspelar.
Han spela for klubben Consadole Sapporo.
Byar i Portugal
Dette er ei liste over byar i Portugal. I Portugal får ein stad bystatus når han oppfyller visse krav, som eit visst innbyggjartal, god infrastruktur (skular, legehjelp, kultur og idrett) eller er ein historisk viktig stad. I dag har 151 stader i Portugal bystatus.
I Portugal er ikkje ein by ein administrativ inndeling så ein by ligg som oftast i ein kommune med eit anna namn. Enkelte kommunar inneheld òg meir enn ein by.
Åtte byar har vorte rekna som byar heilt sidan Portugal vart eit sjølvstendig kongedøme (de facto i 1128): Braga, Coimbra, Lamego, Porto og Viseu, i tillegg til Évora, Lisboa og Silves, som vart annektert seinare.
Bøvågen
Bøvågen er ei bygd i Alver kommune i Hordaland, på nordvestsida av Radøy. Kommunesenteret Manger ligg om lag 10 kilometer sør for bygda. Bøvågen ligg 51 kilometer sjøveg og 58 km bilveg nordvest for sentrum i Bergen.
Hordabø kyrkje står nær sentrum av bygda. Bøvågen har butikk og post (postnummer 5937 Bøvågen), pleieheim, barneskule og barnehage, trevarehandel, samt litt industri, landbruk og havbruk.
Fram til 1963 høyrde Bøvågen til tidlegare Hordabø herad.
Takaya Osanai
Takaya Osanai er ein japansk fotballspelar.
Han spela for klubbane Consadole Sapporo, AC Nagano Parceiro og Fukushima United FC.
Antti Kalliomäki
Antti Tapani Kalliomäki er ein finsk tidlegare idrettsutøvar og politikar frå Siikainen. Han vann sølv i stavhopp under Sommar-OL 1976 i Montreal og i EM i Praha 1978. Som idrettsmann var «han utrustet med gudbenådede konkurransenerver». Sidan var Kalliomäki i 28 år representant i den finske Riksdagen og i til saman 8 år medlem i tre ulike regjeringar i Finland.
Friidrett
I 1973 forbetra Kalliomäki den finske stav-rekorden til 5,47 m ved den finske meisterskapen. Året etter kom han på ein delt fjerdeplass i europameisterskapen i Roma. Under dei olympiske sommarleikane i Montreal var Kalliomäki ein av tre utøvarar som tok seg over 5,50 m i fyrste forsøk, ingen klarte neste høgde. Han og polske Tadeusz Ślusarski hadde gått over lista i alle tidlegare forsøk, David Roberts frå USA hadde eitt riv på 5,35 m og fekk bronsen. Avgjerande i gullstriden vart at Ślusarski berre hadde tre hopp før riva kom, Kalliomäki hadde fem hopp før han reiv på 5,55 m, dermed måtte han ta til takke med sølvmedaljen. Tre veker etter OL-tevlinga forbetra han sin finske rekord til 5,53 m i eit stemne i Tampere.
Close Islands
Close Islands er ei gruppe på tre småøyar som ligg i vestleg del av innløpet til Buchanan Bay i Antarktis. Dei vart oppdaga av Australasian Antarctic Expedition (1911–14) under Douglas Mawson, som namngav gruppa etter John H. Close, eit ekspedisjonsmedlem.
Antti Kalliomäki
Friidrett
Sommaren 1980 forbetra Kalliomäki den nordiske rekorden til 5,63 m i Sotkamo, og tre veker seinare, den 13. juli i Raahe til 5,66 m. Under Sommar-OL 1980 to veker etter rekordhoppet, lukkast han ikkje å gå over opningshøgda si, 5,35 m, i kvalifiseringa. Også i Friidretts-EM 1982 rauk han ut etter tre riv i kvalifiseringa. Derimot lukkast han i 1982-sesongen å verte finske meister i stavhopp for åttande gong.
Han la opp i 1983.
Politikk
Frå 1983 til 2011 var Kalliomäki riksdagsmann i Finland, som representant for Sosialdemokratane (SDP). Periodane 1991-95 og 1999-2003 var han parlamentarisk leiar for SDP, og tida 1995-99 var han industri- og handelsminister i Lipponen-regjeringa. Sidan var han 2003-05 finansminister i ei koalisjonsregjering leia av fyrst Anneli Jäätteenmäki og deretter Matti Vanhanen, Kalliomäki var så 2005-07 utdanningsminister i Vanhanens fyrste regjering. Som utdanningsminister sette Kalliomäki seg mot framlegget til studieavgift for studentar frå utanfor EØS-området, eit framlegg som vart vedteke etter Sosialdemokratane og Kalliomäki braut ut or regjeringa.
Store Tverråtindan
Tverråtindan, Store er eit fjell i Lom kommune i Innlandet. Det har ei høgd på 2309 meter over havet og er det 19. høgaste fjellet i landet.
Mercia
Mercia (av gamalengelsk mearc, 'grenseland' ), var namnet på eit av dei sju angelsaksiske småkongedøma i England i tidleg mellomalder som blir kalla i Heptarkiet. Landet låg i den delen av England som i dag er kjend som Midlands, frå elva Trent til Wales. Kjerneområdet var i dalen som Trent renn igjennom, og ein hovudstad for riket var byen Tamworth, som var sete for kongane frå minst år 584 då kong Creoda bygde ein festning i byen.
Tidleg soge
Dette førde til at Mercia vart svekka ei tid. I åra som følgde vart det strid om makta mellom sønene til Penda og kongane i Northumberland. Ætlingane etter Penda døydde ut i 709.
Mercia kom seg ikkje opp att før under kong Æthelbald, som samla riket att, men låg i krig med Wessex. Æthelbald var den første kongen av Mercia som vann nemninga Bretwalda, drott for heile øyriket. Han vart drepen i 757.
Ramón Osni Moreira Lage
Ramón Osni Moreira Lage er ein brasiliansk fotballspelar.
Mercia
Offa av Mercia
Offa, som kom til makta etter Æthelbald, vert rekna som ein av dei gjævaste kongane i tidleg engelsk soge. Han vann fram etter ein borgarkrig i landet. Offa rådde klokt, vann seg stort velde og samrådde jamvel med Karl den store. Han la òg vinn på administrere den katolske kyrkja på øya. Under Offa reknar ein med Béowulf-kvadet vart til.
Ramón Osni Moreira Lage
Han spela for klubben Consadole Sapporo.
Mercia
Offa av Mercia
Etter at Offa døydde vart det strid mellom ervingane hans, og samstundes vann Wessex fram under kong Egberth. Wessex vann over Mercia i Slaget ved Ellendun i 825. Frå då av minka Mercia og kom med tida under Wessex.
Danelagen
Siste kongen av Mercia, Burgred, vart jaga ut av dei danske vikingane som tok seg inn i England utover på 800-talet. Austre luten av Mercia, bortom Watling Street, vart del av Danelagen, medan resten gjekk til Wessex. Frå då av vart det ikkje lenger kongar i Mercia, men ealdormen under veldet til kongen i Wessex.
Arv etter Mercia
Den mest synlege arven etter Mercia kan ein finne i verka til J.R.R. Tolkien, som bygde opp talemålet i Rohan etter mønster av den merciske dialekta av gamalengelsk. Mange andre ord, til dømes hobbit (Hol-bytlan), kan òg sporast til denne dialekten. Talemålet skilde seg frå Wessexmålet ved å sløyfe diftongar, slik at ein til dømes sa Scadu- i staden for Sceadu (Skugge), eller Marc i staden for Mearc.
Ætta etter Icel
Son av Éomer, siste kongen over anglarane i Europa. Førde folket over Nordsjøen til England. Son av Icel. Son av Cnebba. Son av Cynewald. Det var han som truleg grunnla kongeborga ved Tamworth. Son av Créoda. Utvida mercisk land til dei vestre Midlands. Truleg bror eller søskjenbarn av Pybba. Son av Pybba. Hevja Mercia til ein førande stilling mellom dei angelsaksiske kongerika. Siste heidne drott i England. Drepen i kamp med Osviv av Northumberland. Bror av Penda. Samkonge. Fall i slag. Son av Penda. Samkonge i dei søraustre Midlanda. Drepen. Mercia vart hærteke og underlagt Northumberland ei stutt tid. Bror av Péada. Tok att Mercisk rådvelde i England. Bror av Wulfhere. Sa frå seg makta og gjekk i kloster ved Bardney. Son av Wulfhere. Sa frå seg makta og reiste til Roma. Son av Æþelred. Truleg drepen med gift. Bror av Céolred. Det er mogleg han aldri har levd. Soneson av Éowa. Tok kongevelde over heile øya 746. Drepen av Béornred.
Ætta etter Offa
Truleg tippoldebarn av Éowa. Største og sterkaste av alle kongane i Mercia. Han kravde kongsvelde over alle engelske land i 774. Bygde Offa's Dyke. Son av Offa. Samkonge. Døydde brått nokre månader etter faren
Ætta etter Cœnwulf
Gjorde krav på å vera ætling etter Pybba i sjuande ledd. Tok nemninga keisar. Son av Cœnwulf. Samkonge. Drepen og seinare heilagkåra. Bror av Cœnwulf. Avsett av Béornwulf.
Merciske fruver
Enka etter Æþelred Mucil og dotter av Alfred of Wessex. Dotter av Æþelflæd og Æþelred Mucil. Avsett av farbroren, Edward den eldre, som la Mercia under Wessex, og slik oppretta Kongedømet England.
Croy
Croy er ein kommune i distriktet Jura-Nord Vaudois i kantonen Vaud i Sveits. Kommunen har innbyggjarar  og eit areal på. Kommunesenteret ligg 642 meter over havet.
Kommunen ligg på eit platå ovanom Nozondalen.
Eikangervåg
Eikangervåg er ei bygd i Alver kommune i Vestland, på austsida av Lindåshalvøya og nordvest for Osterfjorden. Til kommunesenteret Knarvik er det om lag 12 kilometer i sørvestleg retning langs Europaveg 39 som går gjennom bygda. Eikangervåg ligg 30 kilometer sjøveg nordaust for sentrum i Bergen.
Fram til 1963 høyrde Eikangervåg til tidlegare Hamre herad.
Marcio Alves dos Santos
Marcio Alves dos Santos er ein brasiliansk fotballspelar.
Han spela for klubben Consadole Sapporo.
Houston
Houston er ein by i den amerikanske delstaten Texas og er med sine 2,304,580 innbyggarar (2020) den fjerde største byen i sørlege USA og den fjerde største i landet. Houston ligg i Søraust-Texas i nærleiken av Galveston Bay og Mexicogolfen. Over fem millionar menneske bur i det urbane området rundt Houston. Byen dannar søraustpunktet av ein urban megaregion kjend som Texas Triangle.
Med berre 45.000 innbyggarar ved førre hundreårsskifte, har Houston vore ein av USAs raskast veksande byar. Det er særleg arbeidsplassar i oljeindustrien som har trekt innflyttarar til byen, som har eit utprega varmt og fuktig klima. Ofte blir framveksten av av billige luftkjølingsanlegg (air condition) som det avgjerande utviklingstrekket i Houstons historie. Fråvær av sentral regulering har gjort at Houston manglar eit typisk sentrumsområde, og framstår snarare som eit stort, samanvakse område av ulike forretningsdistrikt og forstadar.
Byen har ei av dei største hamnene i USA, og er kjend for eit større romfartskontrollsenter Lyndon B. Johnson Space Center i regi av NASA.
Dixson Island
Dixson Island er ei høg isdekt øy, som er 10 nautiske mil lang og 8 km brei, ved vestsida av enden av Ninnis Glacier. Ho vart oppdaga av Australasian Antarctic Expedition (1911–14) under Douglas Mawson, som namngav ho etter Sir Hugh Dixson frå Sydney, som støtta ekspedisjonen økonomisk.
Deyvid Sacconi
Deyvid Sacconi er ein brasiliansk fotballspelar.
Han spela for klubben Vegalta Sendai.
1523 Pieksämäki
1523 Pieksämäki er ein hovudbelteasteroide og går i bane innanfor asteroidefamilien Flora. Han blei oppdaga den 18. januar 1939 av Yrjö Väisälä ifrå Turun observatorio, Turun yliopisto i Turku.
Erdal på Askøy
Erdal er ei bygd i Askøy kommune i Vestland, på austsida av Askøya, om lag fire kilometer nord for kommunesenteret Kleppestø langs Fylkesveg 563. I bygda ligg Erdal kyrkje og ein barneskule.
Komikaren Dagfinn Lyngbø er frå Erdal.
Shavkat Mirziyoyev
Shavkat Miromonovich Mirziyoyev er ein usbekisk politikar som er president i Usbekistan sidan 2016. Han var statsminister frå 12. desember 2003 til 2016. Før han vart statsminister var han guvernør i Jizzax-provinsen.
Den russiske forma av namnet hans, som òg vert brukt, er Sjavkat Miromonovitj Mirzijajev .
Midtre Tverråtinden
Midtre Tverråtinden er eit fjell i Lom kommune i Innlandet. Det har ei høgd på 2302 meter over havet og er det 20. høgaste fjellet i landet.
Démoret
Démoret er ein kommune i distriktet Jura-Nord Vaudois i kantonen Vaud i Sveits. Kommunen har innbyggjarar  og eit areal på. Kommunesenteret ligg 733 meter over havet.
Kommunen ligg på begge sider av hovudvegen i det nordlege Joratplatået mellom Broye og Mentue.
Portland
Portland kan visa til:
Donneloye
Donneloye er ein kommune i distriktet Jura-Nord Vaudois i kantonen Vaud i Sveits. Kommunen har innbyggjarar  og eit areal på. Kommunesenteret ligg 540 meter over havet.
Kommunen ligg på høgresida av elva Mentue. Han består av landsbyen Donneloye og fleire grender.
Sevansjøen
Sevan eller Sevansjøen (armensk Սևանա լիճ, kalla Geghamsjøen (Գեղամա ծով) i antikken) er den største innsjøen i Armenia og ein av dei største fjellinnsjøane i verda. Heile innsjøen ligg innanfor den austlege provinsen Gegharkunik. Han får vatn frå 28 elvar og bekkar. Berre 10 % av utsiget går gjennom elva Hrazdan, medan resten fordampar. I lag med Vansjøen og Urmiasjøen, var Sevan ein av dei tre store innsjøane i det historiske Kongeriket Armenia, som samla gjekk under namnet Dei armenske sjøane. I dag er innsjøen derimot den einaste av desse tre som framleis ligg i Armenia. Sevanavank er det historiske området nær innsjøen.
Før mennesket blanda seg inn og drastisk endra økosystemet i innsjøen var han 95 m djup, og dekte eit areal på 1 360 km2 (5 % av Armenia sitt totale areal), og hadde eit volum på 58 km3 og ein omkrets på 260 km. Overflata på innsjøen var 1 950 m over havet.
Innblanding
I 1910 gav Soukias Manasserian, ein av sivilingeniør som skapte Aralsjø-katastrofen, ut ein vitskapleg rapport som føreslo og tappe innsjøen for vatn for kunstig vatning og vasskraft. Vassflata på innsjøen skulle senkast 45 meter.
I Stalin-perioden vart planen litt endra, og vassnivået skulle reduserast med heile 55 meter, omkretsen ville minke 80 km, og volumet ville berre verte 5 km3. Nøtt og eik skulle plantast i dei nyvunne landområda, og ein skulle setje aure ut i restane av innsjøen for å tidoble fiskeproduksjonen.
Det armenske Høgste Sovjet godtok planen utan å konferere med den lokale folkesetnaden, og arbeidet byrja i 1933. Elveleiet til Hrazdan vart gjort djupare og ein konstruerte ein tunnel 40 meter under det opphavlege vassnivået. Arbeidet vart forseinka av Den andre verdskrigen og vart først ferdig i 1949. Etter dette byrja vassnivået å gå ned med meir enn ein meter per år.
Ein økologisk katastrofe, som den i Aralsjøen, vart hindra då Stalinist-perioden enda i 1956, og prosjektet og konsekvensane det hadde vart nøye gjennomgått. Sidan det var problem med å plante eik og nøttetre og med fiskeria, vart det etablert ein Sevankomité som fekk i oppdrag å «heve vassnivået så mykje som mogeleg». Vasskraftverka i Hrazdan skulle erstattast med varmekraftverk. I 1962 stabiliserte vassnivået seg 18 meter under det opphavlege nivået, men to år seinare starta innsjøen å «bløme» på grunn av eutrofe alger.
FT «Longva»
Fabrikktrålaren «Longva» var første fabrikkskipet i Noreg. Han vart levert til reiarlaget 20. november 1962. «Longva» vart konstruert og bygd av A.M. Liaaens Mek.Verksted i Ålesund i samarbeid med reiar John O. Longva i reiarlaget Longvatrål. Ideen til å få bygd eit fabrikkskip fekk Jon Longva på synfaring ombord i det engelske fabrikkskipet «Fairtry». Longva meite at plassen ombord i eit fabrikkskip måtte utnyttast betre enn engelskmennene hadde gjort. Longva vart mykje mindre og meir kompakt. Han vart bygd som hekktrålar med filetfabrikk og fryseri.
John Longva, og samarbeidspartnarane på Liaaen brukte åtte år på å gjennomtenkje, teikne og bygge skipet. Det vart på 1092 bruttotonn, var 63,35 meter langt og ti meter breitt. Hovudmaskinen var på 1500 hk. Innfrysingskapasiteten var på 16 tonn filet i døgeret. Full last var 400 tonn filet. Byggeprisen var 6,6 millionar kroner.
«Longva» vart bygd for fiske på fjerne farvatn, først og fremst ved Grønland og Newfoundland. På første turen hadde han eit mannskap på 52, fordelt på tråldekk og i fabrikken.
I 1973 vart Longva ombygd til seismisk leitefartøy. I 1981 vart han seld til Sovjetunionen.
Sevansjøen
Innblanding
Den armenske regjeringa gjorde ferdig Vorotantunnelen i 2003, men vatnet har enno ikkje byrja å strøyme inn i innsjøen. Nivået har stabilisert seg 20 meter under det opphavlege nivået, og arealet til innsjøen er no 940 km². På grunn av regnvêr dei siste åra og andre endringar, har vassnivået igjen byrja å stige (2005).
Geografi
Geografi eller landkunne er studiet av jordoverflata, både korleis ho ser ut fysisk og korleis folk lever der. Eit norsk ord for geografi er «jordskildring», noko «geografi» også tyder, sett saman av dei greske orda gê ('jorda; ) og graphein ('skriva' eller 'skildra'). Feltet kan også ta for seg kva ressursar som finst og kva som vert produsert ulike stader, klima, kor menneske bur, og korleis dei lever.
Wilson Rodrigues Fonseca
Han spela for klubben Vegalta Sendai.
Geografi
Geografi kan delast inn i to undergreiner, naturgeografi og samfunnsgeografi. Begge greinene er tverrvitskaplege, med innslag av til dømes hydrologi, geologi, klimatologi, sosiologi og matematikk. I tillegg omfattar det store omgrepet geografi kartografi, geomatikk (GIS), geostatistikk, og geodesi.
Sevansjøen
Fauna
Sevanaure (Salmo ischchan) er ein fiskeart som opphavleg berre fanst i denne innsjøen, men han er truga etter at andre, konkurrerande artar vart innført i innsjøen, inkludert sik (Coregonus lavaretus) frå Ladoga, gullfisk (Carrasius auratus) og kreps (Astacus leptodactylus). Om sevanauren vert utrydda i Sevan, så ser han ut til å ville overleve i innsjøen Issyk-Kul (Kirgisistan) der han vart innført på 1970-talet.
Innsjøen er ein viktig ynglestad for armenarmåse (Larus armenicus) med om lag 4000–5000 par. Andre fuglar i innsjøen er dvergsvane (Cygnus columbianus), dverggås (Anser erythropus), raudhovudand (Netta rufina), kvitaugeand (Aythya nyroca) og steppemåse (Larus ichthyaetus). Mufflonen har vorte kraftig redusert på grunn av jakt og mindre beiteområde, og sevanauren, som utgjorde 30 % av fisken i innsjøen, er så godt som borte.
Douanier Rock
Douanier Rock er ei lita klipperik øy som ligg nær kysten og like aust for Point Alden, neset som skil Adélie Coast og George V Coast. Ho vart oppdaga og kalla «Rocher du Douanier» av den franske ekspedisjonen i 1949 under André Liotard. Namnet er noko snodig og syner til neset som skil dei to kystane. «Douanier» er eit fransk namn for ein tollar.
Sevansjøen
Fauna
Ein annan utryddingstrua dyreart nær innsjøen er den armenske leoparden eller panteren (Panthera pardus tullianus).
Strender
Det er mange strender langs heile kysten av innsjøen. Det mest vidkjente kulturminnte er Sevanavank-klosteret nær byen Sevan på nordvestkysten. Opphavleg var klosteret på ei øy, men etter at vassnivå minka, så vart det ei halvøy. Eit anna kloster ligg på vestkysten og heiter Hayrivank, og lenger sør, nær Noratus, ligg ei slette med khatsjkarar, ein gravplass med om lag 900 khatsjkar-steinar i forskjellig stil. Fleire khatsjkar-steinar finn ein ved Nerk'in Getashen på sørkysten. Då vassnivået fall fann ein fleire arkeologiske lekamar som var 2000 år eller eldre, nokre så gamle som tidleg bronsealder. Dei fleste av desse er no utstilt i Jerevan.